**อบรมวิถีเศรษฐกิจพอเพียงและสร้างอาชีพเสริมเพื่อยกระดับรายได้กลุ่มผู้มีรายได้น้อย   
ตำบลรำแดง อำเภอสิงหนคร จังหวัดสงขลา   
ดำเนินการโดย : สถาบันวิจัยและพัฒนา**

**ดัชนีชี้วัดความสำเร็จ**

**1. เชิงปริมาณ**

1.1 มีผู้เข้าร่วมโครงการ จำนวนไม่น้อยกว่า ร้อยละ 80

**2. เชิงคุณภาพ**

2.1 ผู้เข้าร่วมโครงการได้รับความรู้ ความเข้าใจ ในเนื้อหากิจกรรม หรือหัวข้อที่จัด  
 โครงการไม่น้อยกว่าร้อยละ 75

2.2 ผู้เข้าร่วมโครงการมีความพึงพอใจต่อการจัดโครงการไม่น้อยกว่าร้อยละ 75

2.3 ผู้เข้าร่วมโครงการ สามารถนำความรู้ที่ได้รับไปใช้ประโยชน์ได้ ไม่น้อยกว่า  
 ร้อยละ 65

**กลุ่มเป้าหมาย/ผู้ที่ได้รับประโยชน์**

1. ผู้มีรายได้น้อย ได้แก่ ผู้สูงอายุ ผู้ป่วยติดเตียง และผู้พิการ จำนวน 30 คน

2. ผู้ดูแลกลุ่มเป้าหมาย จำนวน 20 คน (กลุ่มเป้าหมายผู้มีรายได้น้อย ได้แก่ ผู้สูงอายุ ผู้ป่วยติดเตียง และผู้พิการ)

**พื้นที่การดำเนินการ**

หมู่ที่ 3 ตำบลรำแดง อำเภอสิงหนคร จังหวัดสงขลา

**ระยะเวลาดำเนินโครงการ**

วันพุธที่ 14 สิงหาคม 2562

**วิธีการจัดโครงการ**

1. ลงพื้นที่ประชุมหารือแนวทางการดำเนินงานและสำรวจความต้องการร่วมกับองค์การบริหารส่วนตำบลรำแดง

2. ประชุมคณะทำงานเพื่อวางแผนการดำเนินงานและเสนออนุมัติโครงการ

3. จัดอบรมฝึกทักษะการประกอบอาชีพและกิจกรรมลดรายจ่ายของครัวเรือน จำนวน 2 หลักสูตร ประกอบด้วย

1) การทำน้ำยาอเนกประสงค์เพื่อใช้ในครัวเรือน

2) การทำผ้ามัดย้อมจากสีธรรมชาติ

4. ติดตามและประเมินผลความสำเร็จของโครงการ

**ผลการดำเนินงานโครงการ**

จากการดำเนินการอบรมวิถีเศรษฐกิจพอเพียงและสร้างอาชีพเสริมเพื่อยกระดับรายได้กลุ่ม ผู้มีรายได้น้อย ตำบลรำแดง อำเภอสิงหนคร จังหวัดสงขลา ของสถาบันวิจัยและพัฒนา โดยการฝึกทักษะการประกอบอาชีพและกิจกรรมลดรายจ่ายของครัวเรือนกลุ่มเป้าหมายในพื้นที่ตำบลรำแดง อำเภอสิงหนคร จังหวัดสงขลา มีผลการดำเนินโครงการ ดังนี้

1) มีผู้เข้าร่วมโครงการทั้งหมด 64 คน (คิดเป็น 128 เปอร์เซ็นต์ ของกลุ่มเป้าหมายที่ตั้งไว้)

2) ผู้เข้าร่วมโครงการมีความรู้ ความเข้าใจ และมีทักษะเกี่ยวกับการทำน้ำยาอเนกประสงค์และผ้ามัดย้อมจากสีธรรมชาติ คิดเป็น 82.40 เปอร์เซ็นต์

3) ผู้เข้าร่วมโครงการมีความพึงพอใจในการจัดกิจกรรมการทำน้ำยาอเนกประสงค์และผ้ามัดย้อมจากสีธรรมชาติ คิดเป็น 83.60 เปอร์เซ็นต์

4) ผู้เข้าร่วมโครงการสามารถนำความรู้เรื่องการทำน้ำยาอเนกประสงค์และผ้ามัดย้อมจากสีธรรมชาติ ไปใช้ประโยชน์และสามารถถ่ายทอดความรู้ให้แก่ผู้อื่นได้ คิดเป็น 89.00 เปอร์เซ็นต์

นอกจากนี้มีคณาจารย์ เจ้าหน้าที่ และนักศึกษาคณะวิทยาการจัดการเข้าร่วมกิจกรรมดังกล่าว จำนวน 9 คน

จากการดำเนินงานโครงการในพื้นที่ตำบลรำแดง อำเภอสิงหนคร จังหวัดสงขลา ในปีแรกนั้น มาจากความต้องการของกลุ่มเป้าหมาย โดยมีผลการตอบรับจากกลุ่มเป้าหมายและผู้นำท้องถิ่น เป็นอย่างดี จากผลการดำเนินงานถ่ายทอดความรู้การทำน้ำยาอเนกประสงค์ สามารถนำมาเผยแพร่ในวันตรวจเยี่ยมผลการดำเนินงานโครงการยุทธศาสตร์มหาวิทยาลัยราชภัฏเพื่อพัฒนาท้องถิ่น ในวันที่ 21 สิงหาคม 2562 ซึ่งมีหัวหน้าส่วนราชการของจังหวัดสงขลา พัทลุง และสตูล ผู้นำชุมชน และชาวบ้านบริเวณใกล้เคียง เข้าเยี่ยมชมการสาธิตภายในงานดังกล่าว เป็นการพัฒนาท้องถิ่น ตามพระบรม ราโชบายอย่างยั่งยืน



**ปัญหา อุปสรรคและข้อเสนอแนะ**

1. จากข้อมูลความจำเป็นพื้นฐาน (จปฐ.) ในพื้นที่ตำบลรำแดง ไม่มีครัวเรือนยากจนซึ่งมีความคาดเคลื่อนกับข้อมูลเชิงพื้นที่ เมื่อมีการลงพื้นที่พบว่า ยังมีครัวเรือนที่มีรายได้น้อยอยู่ และยังต้องการยกระดับคุณภาพชีวิตและรายได้

2. เนื่องจากระยะเวลาดำเนินงานค่อนข้างกระชั้นชิด ใกล้สิ้นปีงบประมาณ ส่งผลทำให้ การติดตามและประเมินผลความสำเร็จไม่สามารถดำเนินการได้ทันภายในปีงบประมาณ 2562

3. ในการแก้ไขปัญหาความยากจนยกระดับรายได้ และส่งเสริมอาชีพนั้น กลุ่มเป้าหมาย บางครัวเรือนไม่มีความพร้อมในการพัฒนาอาชีพ เนื่องจากมีอายุมาก และเป็นผู้ป่วยติดเตียง

4. ผู้เข้าร่วมโครงการเสนอแนะให้มีการจัดกิจกรรมอย่างต่อเนื่องในหลาย ๆ พื้นที่ในปีต่อไป

5. ในการดำเนินงานเพื่อให้มีความเข็มแข็งและเกิดผลอย่างเป็นรูปธรรม ควรมีการบูรณาการการทำงานร่วมกันระหว่างหน่วยงาน โดยเฉพาะหน่วยงานในพื้นที่ที่เกี่ยวข้องทุกหน่วยงาน และควรดำเนินการพัฒนากลุ่มเป้าหมายที่เข้าร่วมโครงการอย่างต่อเนื่อง

6. ควรมีการติดตามและประเมินผลการดำเนินงานอย่างต่อเนื่อง เพื่อติดตามผลให้คำแนะนำเพื่อให้เกิดผลการพัฒนาอย่างเป็นรูปธรรมที่ชัดเจน